หุ้นเช้า12พ.ย.ปิดบวก3.57จุด
ตลาดหุ้นภาคเช้า 12 พ.ย. ดัชนีปิดที่ 1,294.40 จุด เพิ่มขึ้น 3.57 จุด มูลค่า 12,573 ล้านบาท
12 พ.ย. 2555

ตลาดหุ้นภาคเช้า 12 พ.ย. ดัชนีปิดที่ 1,294.40 จุด เพิ่มขึ้น 3.57 จุด มูลค่า 12,573 ล้านบาท




ตลาดหุ้นวันที่ 12 พ.ย.  มีการปรับตัวบวกโดยเป็นแรงหนุนจากหุ้นขนาดกลางและเล็ก ดันให้ดัชนีปิดตลาดที่ระดับ 1,294.40 จุด เพิ่มขึ้น 3.57 จุด หรือ 0.28% มูลค่าการซื้อขาย 12,573 ล้านบาท
นายกวี ชูกิจเกษม ผู้ช่วยกรรมการผู้จัดการ บล.กสิกรไทย เปิดเผยว่า  ปัจจัยในต่างประเทศยังเป็นปัจจัยหลักคอยกดดันตลาดหุ้นไทยโดยรวมอยู่ ไม่ว่าจะเป็นความล่าช้าการได้รับเงินเพื่อแก้ปัญหาของกรีซ การเลือกตั้งในประเทศสเปนทำให้การขอความช่วยเหลือทางด้านการเงินยังไม่บรรลุ รวมถึงการแก้ปัญหาหน้าผาการคลัง (Fiscal Cliff) อาจล่าช้าไป 1-2 สัปดาห์ จากช่วงรอยต่อของ นโยบายการคลังของสหรัฐ 
โดยภาพรวมทางด้านเศรษฐกิจของสหรัฐยังดีอยู่ และในระยะนี้จะมีเม็ดเงินจากกองทุนแอลทีเอฟกลับเข้ามาซื้อหุ้น ดังนั้นหากหุ้นมีการปรับฐานคงเป็นเพียงระยะสั้น แนะนำผู้ลงทุนที่มีหุ้นอยู่ในมือให้รอจังหวะอย่าเพิ่งรีบขาย 
อย่างไรก็ตาม หากหุ้นปรับฐานหลุดต่ำกว่าระดับ 1,260 -1,270 จุด ให้เข้าไปรับซื้อกลุ่มหุ้นพลังงาน แต่ขณะนี้ให้เน้นลงทุนในหุ้นกลุ่มขนาดกลางและเล็กซึ่งผลประกอบการออกมาดี อย่างเช่นกลุ่มโรงแรม อสังหาริมทรัพย์บางตัว 
5 อันดับแรกของหุ้นที่มีการซื้อขายสูงสุด
1.BTS ปิดที่ 6.40 บาท ลดลง 0.15 บาท หรือ 2.29% มูลค่าการซื้อขาย 2,130 ล้านบาท 
2.WHA ปิดที่ 21 บาท เพิ่มขึ้น 0.50 บาท หรือ 2.44% มูลค่าการซื้อขาย 652 ล้านบาท 
3.CPF ปิดที่ 35 บาท ลดลง 1 บาท หรือ 2.78% มูลค่าการซื้อขาย 412 ล้านบาท 
4.KBANK ปิดที่ 181.50 บาท เพิ่มขึ้น 2 บาท หรือ 1.11% มูลค่าการซื้อขาย 388 ล้านบาท 
5.CPALL ปิดที่ 40.50 บาท เพิ่มขึ้น 0.25 บาท หรือ 0.62% มูลค่าการซื้อขาย 338 ล้านบาท